钦定古今图书集成/明伦汇编/氏族典/第110卷 > 崔孝直
## 钦定古今图书集成/明伦汇编/氏族典/第110卷 > 崔孝直

按《魏书崔挺传》：“挺子孝直，字叔廉，身八尺，眉目疏朗，
早有志尚，起家司空行参军，寻为员外散骑侍郎、宣
威将军，仍以本官入领直后，转宁远将军、汝南王开
府掾，领直寝。兄孝芬除荆州，诏孝直假征卤将军别
将，总羽林二千骑，与孝芬俱行。孝直潜师径进，贼皆
退散。还转直阁将军、通直散骑常侍。参朱兆入洛，孝”
芬去职归乡里。后除安东将军、光禄大夫。太昌中，又
除卫将军、右光禄大夫，并辞不赴。年五十八卒。